ROMÂNIA
JUDEŢUL PRAHOVA
ORAŞ BOLDEŞTI – SCĂENI
CONSILIUL LOCAL


HOTĂRÂRE
- privind acordarea unui mandat special viceprimarului oraşului Boldeşti-Scăeni pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova” , respectiv retragerea din contractul de delegare, prin încheierea de acte adiţionale 

Având în vedere:
- referatul de aprobare, înregistrat sub nr.17045/19.09.2023 prin care viceprimarul oraşului Boldeşti – Scăeni, în calitate de consilier local, propune acordarea unui mandat special pentru a vota retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova” ,respectiv retragerea din contractul de delegare, prin încheierea de acte adiţionale;
- raportul de specialitate întocmit de compartimentul de resort, înregistrat sub nr. 17046/19.09.2023;
- Adresa nr. 2019/18.09.2023 din partea Asociaţiei de Dezvoltare Intercomunitară „Parteneriatul pentru Managementul Apei-Prahova”;
- Hotărârea  Consiliului Local al Comunei Râfov, nr. 67/29.08.2023 privind aprobarea unor măsuri pentru asigurarea furnizării/prestării serviciului de apă şi de canalizare în comuna Râfov şi stabilirea formei de organizare a acestui serviciu la nivelul comunei Râfov; 
- Statutul Asociaţiei de Dezvoltare Intercomunitară „Parteneriatul pentru Managementul Apei-Prahova, modificat şi completat ulterior prin Actul adiţional nr. 1;  
- Hotărârea Consiliului Local al oraşului Boldeşti-Scăeni, nr. 140/30.08.2022, privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;
- Dispoziţia primarului, nr. 851/14.11.2022 privind delegarea calităţii de reprezentant al oraşului Boldeşti-Scăeni In Adunarea Generală a Asociaţiei de Dezvoltare Intercomunitară „Parteneriatul pentru Managementul Apei-Prahova;
- avizul secretarului general al orașului Boldești-Scăeni, înregistrat sub nr.17047/19.09.2023;
- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul art. 89, art.129 alin. (2) lit. e) şi alin. (9) lit. c), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ, cu modificările şi completările ulterioare,




Consiliul Local al oraşului Boldeşti-Scăeni, întrunit în şedinţa publică ordinară în data de 25.09.2023, adoptă prezenta hotărâre:

Art.1. Se acordă mandat special domnului Dincă Florin-Ionuţ, viceprimar al oraşului Boldeşti-Scăeni, să voteze retragerea comunei Râfov, judeţul Prahova din Asociaţia de Dezvoltare Intercomunitară „Parteneriatul pentru Managementul Apei-Prahova”, respectiv retragerea din contractul de delegare, prin încheierea de acte adiţionale.
Art.2. Prezenta hotărâre se comunică Asociaţiei de Dezvoltare Intercomunitară „Parteneriatul pentru Managementul Apei-Prahova” şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

             PREŞEDINTE DE ŞEDINŢĂ,                                        
                  DOBRICĂ CRISTIAN
                                                                                      CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA-NELI


Boldeşti-Scăeni, 25.09.2023  

